62021CO0316_INF
Определение на Съда (девети състав) от 6 октомври 2021 г. —Monument Vandekerckhove
(Дело C‑316/21) (
1
)
„Преюдициално запитване — Член 99 от Процедурния правилник на Съда — Директива 2014/24/ЕС — Развитие на производството — Избор на участници и възлагане на поръчки — Член 63 — Оферент, който използва капацитета на друг субект, за да отговори на изискванията на възлагащия орган — Неспазване на условията относно техническите и професионалните възможности на оферента от страна на субекта, чийто капацитет иска да използва оферентът — Задължение да се позволи на оферента да замени този субект — Принцип на пропорционалност“
Сближаване на законодателствата — Процедури за възлагане на обществени поръчки за строителство, доставки и услуги — Директива 2014/24 — Възлагане на обществени поръчки — Основания за изключване от участие в процедура за възлагане на обществена поръчка — Оферент, който използва капацитета на друг субект — Критерии за подбор, на които този субект не отговаря — Задължение на възлагащия орган да поиска от оферента да замени този субект — Спазване на принципите на равно третиране и на пропорционалност
(член 18, параграф 1 и член 63, параграф 1 от Директива 2014/24 на Европейския парламент и на Съвета)
(вж. т. 36, 39, 40 и 42—45 и диспозитива)
Диспозитив
Член 63, параграф 1, втора алинея от Директива 2014/24/ЕС на Европейския парламент и на Съвета от 26 февруари 2014 година за обществените поръчки и за отмяна на Директива 2004/18/ЕО, разглеждан във връзка с принципите на равно третиране, на недопускане на дискриминация и на пропорционалност, както са установени в член 18, параграф 1 от тази директива, трябва да се тълкува в смисъл, че когато констатира, че субект, чийто капацитет даден икономически оператор възнамерява да използва, не отговаря на критериите за подбор, възлагащият орган е длъжен да поиска от оператора да замени този субект, ако не иска да бъде изключен от процедурата за възлагане на съответната обществена поръчка.
(
1
)	ОВ C 320, 9.8.2021 г.